LBK nr 104 af 24/01/2012 (Gældende)
Ministerium: Erhvervsministeriet
Journalnummer: Erhvervs- og Vækstmin.,
Patent- og Varemærkestyrelsen, j. nr. 12/4Senere ændringer til forskriften
Ingen
Bekendtgørelse af lov om arbejdstageres opfindelser
Herved bekendtgøres lov om arbejdstageres opfindelser, jf. lovbekendtgørelse nr. 131 af 18. marts 1986
med 
de ændringer, der følger af § 51 i lov nr. 130 af 26. februar 1992, § 44 i lov nr. 523 af 6. juni 2007 og
§ 8 i lov nr. 1370 af 28. december 2011.1)
§ 1. 2) Ordet opfindelser omfatter i denne lov opfindelser, der kan patenteres her i riget, og frembringel‐
ser, der kan registreres som brugsmodel her i riget.
Stk. 2. Ordet »arbejdstager« omfatter enhver, der er ansat i offentlig eller privat tjeneste.
Stk. 3. Lærere og andet videnskabeligt personale ved universiteter og andre højere læreanstalter anses
ikke i denne deres egenskab som arbejdstagere og har den fulde ret til de af dem gjorte opfindelser, med‐
mindre andet måtte være bestemt ved anden lov eller følge af aftale.
§ 2. Denne lovs bestemmelser kommer, for så vidt de ikke udtrykkeligt er erklæret for ufravigelige, kun
til anvendelse, hvis ikke andet er eller må anses aftalt.
§ 3. I det omfang, ikke andet følger af denne eller anden lov, har en arbejdstager retten til de af ham
gjorte opfindelser.
§ 4. (Ophævet).
§ 5. Har en arbejdstager gjort en opfindelse, som han må anses at være nået til gennem sin tjeneste, er
arbejdsgiveren, såfremt udnyttelsen af opfindelsen falder inden for hans virksomheds arbejdsområde, be‐
rettiget til at kræve retten til opfindelsen overdraget til sig for et eller flere lande. Samme ret har arbejds‐
giveren, selv om udnyttelsen af opfindelsen ikke falder inden for virksomhedens arbejdsområde, hvis ar‐
bejdstagerens opfindelse angår en ham af virksomheden stillet, nærmere angiven opgave.
§ 6. En arbejdstager, der har gjort en opfindelse, som omfattes af bestemmelserne i § 5, er pligtig til
uden ugrundet ophold at underrette arbejdsgiveren herom under angivelse af sådanne oplysninger om op‐
findelsen, at arbejdsgiveren sættes i stand til at bedømme opfindelsens betydning.
§ 7. 3) Ønsker en arbejdsgiver at erhverve retten til en opfindelse i henhold til § 5, skal han underrette
arbejdstageren herom inden 4 måneder efter at have modtaget den i § 6 nævnte meddelelse.
Stk. 2.  Inden udløbet af denne frist må arbejdstageren ikke uden arbejdsgiverens skriftlige samtykke
disponere over opfindelsen eller åbenbare den for andre på en sådan måde, at den kan offentliggøres eller
udnyttes for andres regning. Dette gælder dog ikke, hvis arbejdsgiveren skriftligt har erklæret at være
uden interesse i opfindelsen.
Stk. 3. Selv om den nævnte frist ikke er udløbet, kan arbejdstageren, så snart han har givet sådan med‐
delelse som i § 6 omhandlet, søge patent på opfindelsen eller registrering af frembringelsen, men han skal
i så fald forinden underrette arbejdsgiveren herom. Arbejdstageren kan ikke på forhånd give afkald på
denne ret.
§ 8. 4) Erhverver arbejdsgiveren i henhold til § 5 eller på andet grundlag retten til en af arbejdstageren
gjort opfindelse, er arbejdstageren, selv om andet måtte være aftalt, berettiget til rimelig godtgørelse,
1medmindre værdien af opfindelsen ikke overstiger, hvad arbejdstageren under hensyn til sine arbejdsfor‐
hold i det hele med rimelighed kan forudsættes at skulle præstere.
Stk. 2.  Ved fastsættelsen af godtgørelsen skal hensyn særligt tages til opfindelsens værdi og dens betyd‐
ning for virksomheden, til arbejdstagerens ansættelsesvilkår samt til den betydning, arbejdstagerens tje‐
neste har haft for opfindelsen.
Stk. 3.  Selv om andet måtte være aftalt, kan bestemmelser eller aftaler vedrørende godtgørelse på for‐
langende af en af parterne senere ændres, når de forhold, der har været bestemmende, har forandret sig
væsentligt, eller andre særlige omstændigheder taler derfor. Der skal dog aldrig i medfør af foranstående
bestemmelse finde tilbagegivelse sted af ydelser, som arbejdstageren har modtaget på grundlag af tidlige‐
re fastsættelse af godtgørelsen.
§ 9. 5) Søges der inden 6 måneder, efter at en arbejdstager er fratrådt sin tjeneste, patent eller brugsmo‐
delregistrering på en af ham gjort opfindelse, som, hvis den var blevet til, medens tjenesten varede, ville
have været omfattet af bestemmelserne i § 5, antages opfindelsen gjort, medens tjenesten varede, med‐
mindre det kan sandsynliggøres, at opfindelsen er blevet til efter tjenestens ophør.
§ 10.  En overenskomst mellem en arbejdsgiver og en arbejdstager, gående ud på at begrænse arbejdsta‐
gerens ret til at disponere over opfindelser, der gøres senere end et år, efter at tjenesteforholdet er ophørt,
er ugyldig.
§ 11.  (Ophævet).
§ 12. 6) Den, der som følge af bestemmelserne i denne lov kommer til kundskab om en opfindelse, må
ikke uhjemlet udnytte, hvad han på denne måde har erfaret, eller upåkrævet åbenbare noget herom.
Stk. 2.  Forsætlig overtrædelse af denne bestemmelse eller af bestemmelsen i § 7, stk. 2, straffes med
bøder eller fængsel indtil 4 måneder. Bøder tilfalder statskassen.
Stk. 3.  Påtale sker på begæring af den forurettede.
§ 13.  (Udeladt).
§ 14.  (Ophævet).
Lov nr. 130 af 26. februar 1992 indeholder følgende ikrafttrædelses- og overgangsbestemmelser:
§ 52.  Loven træder i kraft den 1. juli 1992, jf. dog stk. 2.
Stk. 2-3.  (Overgangsbestemmelser, udeladt).
Lov nr. 523 af 6. juni 2007 indeholder følgende ikrafttrædelses- og overgangsbestemmelser:
§ 47
Loven træder i kraft den 1. januar 2008.
§ 48
Stk. 1.  Loven finder anvendelse også på tidligere stiftede fordringer, som ikke inden ikrafttrædelsesda‐
gen er forældet efter de hidtil gældende regler. Forældelse indtræder dog tidligst den 1. januar 2011, med‐
mindre fordringen inden dette tidspunkt ville være forældet såvel efter de hidtil gældende bestemmelser
som efter de bestemmelser, der gælder efter lovens ikrafttræden, jf. dog stk. 7. I det sidstnævnte tilfælde
anvendes det seneste tidspunkt for forældelsens indtræden.
Stk. 2.  Afbrydelse af forældelse, der har fundet sted før lovens ikrafttræden, har fortsat virkning som
afbrydelse, selv om den ikke er sket på den efter lovens ikrafttræden foreskrevne måde.
2Stk. 3-8.  (Overgangsbestemmelser, udeladt).
Lov nr. 1370 af 28. december 2011 indeholder følgende ikrafttrædelses- og overgangsbestemmelser:
§ 9
Loven træder i kraft den 1. februar 2012.
Erhvervs- og Vækstministeriet, den 24. januar 2012
O le S ohn
/ Jesper Kongstad
31)Denne lovbekendtgørelse indeholder bemærkninger om ikrafttrædelses- og overgangsbestemmelser, der er vedtaget i folketingsårene 1991/1992 til
2011/2012. Ikrafttrædelses- og overgangsbestemmelser for tidligere vedtagne ændringer af lov om arbejdstageres opfindelser findes i lovbekendtgørelse
nr. 131 af 18. marts 1986. De nedenfor angivne ændringer som følge af lov nr. 130 af 26. februar 1992 om brugsmodeller m.v., lov nr. 523 af 6. juni 2007
om ændring af forskellige lovbestemmelser om forældelse af fordringer m.v. samt lov nr. 1370 af 28. december 2011 om ændring af patentloven og for‐
skellige andre love gælder ikke for Færøerne og Grønland, men kan ved kongelig anordning sættes i kraft for Færøerne og Grønland med de ændringer,
som de færøske og grønlandske forhold tilsiger.
2)§ 1, stk. 1 i den her anførte affattelse trådte i kraft den 1. juli 1992, jf. lov nr. 130 af 26. februar 1992.
3)§ 7, stk. 3 i den her anførte affattelse trådte i kraft den 1. juli 1992, jf. lov nr. 130 af 26. februar 1992.
4)§ 8, stk. 3 i den hidtidige affattelse blev ophævet ved lov nr. 523 af 6. juni 2007, som trådte i kraft den 1. januar 2008. § 8, stk. 4 blev hermed § 8, stk. 3.
5) § 9 i den her anførte affattelse trådte i kraft den 1. juli 1992, jf. lov nr. 130 af 26. februar 1992.
6) § 12, stk. 2 i den her anførte affattelse trådte i kraft den 1. februar 2012, jf. lov nr. 1370 af 28. december 2011.
4